**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**« » ----------------- 20 թվականի N - Լ**

**ՀԱՆՐԱՅԻՆ ԽՈՐՀՐԴԻ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով «Հանրային խորհրդի մասին» Հայաստանի Հանրապետության օրենքի 6-րդ հոդվածի 14-րդ մասը և 12-րդ հոդվածի 2-րդ մասը՝ Հայաստանի Հանրապետության կառավարությունը որոշում է.

1. Հաստատել Հանրային խորհրդի կանոնադրությունը՝ համաձայն հավելվածի:

Հավելված
Վարչապետի 2019 թվականի
-ի N - Լ որոշման

**ՀԱՆՐԱՅԻՆ ԽՈՐՀՐԴԻ ԿԱՆՈՆԱԴՐՈՒԹՅՈՒՆ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Հանրային խորհուրդը (այսուհետ՝ Խորհուրդ) Հայաստանի Հանրապետության Սահմանադրության 161-րդ հոդվածին համապատասխան, Կառավարության խորհրդակցական մարմին է:  Խորհրդի գործունեությունը հիմնված է կամավորության սկզբունքի վրա:
2. Խորհրդի գտնվելու վայրը Երևան քաղաքն է:
3. Խորհրդի գործունեության կարգը, ինչպես նաև խնդիրները և գործառույթները սահմանված են «Հանրային խորհրդի մասին» Հայաստանի Հանրապետության օրենքով (այսուհետ՝ Օրենք): Խորհրդի գործունեությունն իրականացվում է Խորհրդի, ինչպես նաև նրա մշտական հանձնաժողովների (այսուհետ՝ Մշտական հանձնաժողովներ) նիստերի միջոցով:
4. Առանձին հարցերի քննարկման, այդ թվում` հասարակական փորձաքննություն իրականացնելու համար և դրանց վերաբերյալ Խորհրդի որոշումների նախապատրաստման նպատակով Խորհուրդը, ներգրավելով մասնագետների (փորձագետների), կարող է ձևավորել ժամանակավոր հանձնաժողովներ և աշխատանքային խմբեր:
5. Խորհրդի յուրաքանչյուր նիստ, բացառությամբ Խորհրդի առաջին նիստի, սկսվում է oրակարգի հաստատմամբ և նախորդ նիստում ընդունված որոշումների կատարման ընթացքի վերաբերյալ Խորհրդի նախագահի զեկուցմամբ: Նախագահի բացակայության դեպքում նրան փոխարինում է Խորհրդի անդամներից տարիքով ավագը:
6. Խորհրդի նիստի օրակարգի, ժամանակի և վայրի մասին անդամներին և նիստին մասնակցող այլ անձանց նիստն անցկացնելուց 3 օր առաջ էլեկտրոնային եղանակով ծանուցում է Խորհրդի նախագահը` ծանուցումն ուղարկելով վերջիններիս տրամադրած էլեկտրոնային փոստի հասցեներով:
7. Խորհրդի նախագահի նախաձեռնությամբ Խորհրդի նիստի օրակարգի հարցերը նախապատրաստելու նպատակով նախնական քննարկումներ կազմակերպելու համար կարող են հրավիրվել խորհրդակցություններ՝ Խորհրդի անդամների առնվազն մեկ երկրորդի մասնակցությամբ:
8. Խորհրդի յուրաքանչյուր անդամ քվեարկության ժամանակ ունի մեկ ձայնի իրավունք:
9. Ձայների հավասարության դեպքում Խորհրդի նախագահի ձայնը վճռորոշ է:
10. Յուրաքանչյուր նիստից առաջ Խորհուրդը որոշում է, թե իր անդամներից, ով պետք է արձանագրի նիստը: Նիստի արձանագրությունը ստորագրում է Խորհրդի նախագահը և արձանագրությունը կազմած անդամը:

**2. ՄՇՏԱԿԱՆ ՀԱՆՁՆԱԺՈՂՈՎՆԵՐԻ ԳՈՐԾՈՒՆԵՈՒԹՅԱՆ ՈԼՈՐՏՆԵՐԸ ԵՎ ԿԱՐԳԸ**

1. Մշտական հանձնաժողովների կազմավորման կարգը սահմանված է Օրենքով:
2. Խորհրդին կից գործում են 15 մշտական հանձնաժողովներ՝ հետևյալ գործունեության ոլորտներում.
3. գիտության, կրթության հարցերի հանձնաժողով՝ գիտություն, կրթություն, հրատարակչական գործ.
4. պետաիրավական հարցերի հանձնաժողով՝ սահմանադրական փոփոխություններ, ընտրական համակարգ, հանրային ծառայություն, դատարանակազմություն, արդարադատություն, կոռուպցիայի դեմ պայքար, անցումային արդարադատություն, իրավական իրազեկություն, դատախազություն, քաղաքացիական, քրեական, վարչական օրենսդրություն.
5. քաղաքացիական հասարակության զարգացման հարցերի հանձնաժողով՝ մարդու իրավունքներ ու ազատություններ, ոչ կառավարական (հասարակական) կազմակերպություններ և միավորումներ, կուսակցություններ, զանգվածային լրատվության միջոցներ և տեղեկատվության անվտանգության խնդիրներ.
6. ֆինանսատնտեսական-բյուջետային հարցերի հանձնաժողով՝ հարկեր, տուրքեր, վճարներ, արդյունաբերություն, քաղաքաշինություն, էներգետիկա, պետական գույքի կառավարում, բյուջետային օրենսդրություն, փոխառություններ, վարկեր, դրամ, դրամաշրջանառություն, բանկային համակարգ, ֆինանսավարկային կազմակերպություններ.
7. գյուղատնտեսական հարցերի հանձնաժողով՝ գյուղատնտեսություն, անասնաբուծություն, սննդամթերքի անվտանգություն.
8. բնապահպանական հարցերի հանձնաժողով՝ բնական պաշարներ, բնապահպանություն.
9. առողջապահության հարցերի հանձնաժողով՝ առողջապահություն, առողջապահական ապահովագրություն, մայրություն, մանկություն, ծնելիություն, սննդի անվտանգություն.
10. տարածքային կառավարման և տեղական ինքնակառավարման հարցերի հանձնաժողով՝ տարածքային կառավարում, տեղական ինքնակառավարում, տարածքային զարգացում, քաղաքաշինություն և տարաբնակեցում, համայնքային ծառայություն, տեղական հարկեր, տուրքեր և վճարներ.
11. պաշտպանության, ազգային անվտանգության և ներքին գործերի հարցերի հանձնաժողով՝ պաշտպանություն, անվտանգություն, արտակարգ իրավիճակներ, ոստիկանություն, ռազմարդյունաբերական համալիր, ռազմական ուսումնական հաստատություններ, զինվորական և ոստիկանական ծառայություններ.
12. ձեռնարկատիրական գործունեության և սպառողների հարցերի հանձնաժողով՝ ձեռնարկատիրական գործունեություն, առևտուր և ծառայություններ, սպառողների իրավունքներ, ապրանքների ու ծառայությունների որակ և անվտանգություն.
13. մշակույթի, երիտասարդության և սպորտի հարցերի հանձնաժողով՝ մշակույթ, երիտասարդություն, սպորտ.
14. ժողովրդագրական և սեռի հատկանիշով պայմանավորված խտրականության դրսևորման դեմ հարցերի հանձնաժողով՝ ժողովրդագրություն, բնակչության միգրացիոն տեղաշարժեր և սեռի հատկանիշով պայմանավորված խտրականության.
15. կրոնի, սփյուռքի և միջազգային ինտեգրման հարցերի հանձնաժողով՝ կրոնական կազմակերպություններ, սփյուռքի կազմակերպություններ և խնդիրներ, միջազգային կազմակերպությունների հետ աշխատանքների ներդաշնակեցում.
16. սոցիալական հարցերի հանձնաժողով՝ զոհված ազատամարտիկների ընտանիքներ, սոցիալական ապահովություն, հաշմանդամության հիմնահարցեր, աշխատանք, զբաղվածություն, բնակարանային պայմաններ, վետերանների խնդիրներ.
17. տրանսպորտի, կապի և տեղեկատվական տեխնոլոգիաների հարցերի հանձնաժողով՝ տրանսպորտ, հաղորդակցություն, տեղեկատվական տեխնոլոգիաներ:

12. Մշտական հանձնաժողովների անդամների թիվը և վերապահված հարցերի վերաբերյալ եզրակացությունների ներկայացման ժամկետները սահմանվում են Խորհրդի որոշմամբ:

13. Մշտական հանձնաժողովների կամ հանձնաժողովների կոլեգիաների հերթական նիստերը հրավիրվում են առնվազն ամիսը երկու անգամ:

14. Մշտական հանձնաժողովների արտահերթ նիստերը հրավիրում է հանձնաժողովի նախագահը` իր նախաձեռնությամբ կամ հանձնաժողովի անդամների առնվազն մեկ քառորդի պահանջով: Հանձնաժողովի արտահերթ նիստն անցկացվում է նախաձեռնողի օրակարգով:

15. Մշտական հանձնաժողովներում կարող են նեգրավվել նոր անդամներ' մշտական հանձնաժողովների ձևավորման մասով Օրենքով սահմանված պահանջներին համապատասխան:

16. Մշտական հանձնաժողովի յուրաքանչյուր անդամ, ներկայացնելով դիմում Խորհրդի քարտուղարություն, կարող է դադարեցնել իր անդամությունը մշտական հանձնաժողովին:

17. Մշտական հանձնաժողովի անդամը միաժամանակ չի կարող լինել այլ մշտական հանձնաժողովի անդամ, բայց իրավունք ունի խորհրդակցական ձայնի իրավունքով մասնակցել ցանկացած այլ մշտական հանձնաժողովի աշխատանքի:

1. Մշտական հանձնաժողովի յուրաքանչյուր անդամ կարող է տեղափոխվել մեկ այլ Մշտական հանձնաժողով, եթե իրեն երաշխավորած կազմակերպության գործունեության ոլորտը համապատասխանում է տվյալ մշտական հանձնաժողովի գործունեությանը միաժամանակ ներկայացնելով դիմում-երաշխավորագիր նույն կազմակերպությունից այլ մշտական հանձնաժողով տեղափոխվելու վերաբերյալ:
2. Մշտական հանձնաժողովի նիստը իրավազոր է, եթե դրան մասնակցում է մշտական հանձնաժողովի անդամների ընդհանուր թվի առնվազն 1/3-ը:
3. Մշտական հանձնաժողովի նիստում որոշումներն ընդունվում են նիստին ներկա անդամների ձայների մեծամասնությամբ:
4. Մշտական հանձնաժողովը իր որոշմամբ կարող է ունենալ քարտուղար, որի պարտականությունները կարող է դրվել մշտական հանձնաժողովի անդամներից որևէ մեկի վրա:
5. Մշտական հանձնաժողովի նիստերի արձանագրվում են, արձանագրությունները ստորագրվում են մշտական հանձնաժողովի նախագահի և քարտուղարի կողմից:
6. Մշտական հանձնաժողովներն իրավունք ունեն իրենց որոշմամբ ստեղծելու ոլորտային ենթահանձնաժողովներ և աշխատանքային խմբեր, որում պետք է նշված լինեն դրանց անվանումները, անդամների թիվը (ենթահանձնաժողովների դեպքում ոչ պակաս, քան 8 անդամ), գործունեության ոլորտները:
7. Այն դեպքում, երբ ստեղծվող ենթահանձնաժողովի գործունեության ոլորտը որոշակիորեն համընկնում է մեկ կամ ավելի մշտական հանձնաժողովների գործունեության ոլորտներին, ապա տվյալ ենթահանձնաժողովի ստեղծումը պետք է համաձայնեցվի համապատասխան մշտական հանձնաժողովների նախագահների հետ և հաստատվի Խորհրդի նիստում: Մշտական հանձնաժողովները իրավունք ունեն նան համատեղ ստեղծել եեթահանձնաժողովներ:
8. Յուրաքանչյուր Մշտական հանձնաժողով, իր աշխատանքային արդյունավետությռւնը բարձրացնելու նպատակով, իրավունք ունի ստեղծելու Մշտական հանձնաժողովի կոլեգիա, որի մեջ պարտադիր պետք է ներգրավված լինեն իր կազմում գոյություն ունեցող ենթահանձնաժողովների նախագահները, Խորհրդի անդամները՝ ըստ ցանկության, և տվյալ Մշտական հանձնաժողովի գործունեության ոլորտների հետ աոնչություն ունեցող հեղինակավոր անհատներ, որոնք պարտադիր չէ, որ լինեն Մշտական հանձնաժողովի անդամ: Մշտական հանձնաժողովի կոլեգիան հանդիսանում է Մշտական հանձնաժողովի համակարգող մարմինը՝ մշտական հանձնաժողովի նիտերի միջև ընկած ժամանակահատվածում: Մշտական հանձնաժողովի նախագահն ի պաշտոնե հանդիսանում է Մշտական հանձնաժողովի կոլեգիայի նախագահը:
9. **ԺԱՄԱՆԱԿԱՎՈՐ ՀԱՆՁՆԱԺՈՂՈՎՆԵՐԻ ԿԱԶՄԱՎՈՐՄԱՆ ԵՎ ԳՈՐԾՈՒՆԵՈՒԹՅԱՆ ԿԱՐԳԸ**
10. Ժամանակավոր հանձնաժողովները ստեղծվում են Խորհրդի որոշմամբ: Որոշմամբ սահմանվում են  հանձնաժողովի անվանումը, հանձնաժողովի անդամների կազմը, գործունեության ժամկետը, ինչպես նաև նրա իրավասությանը վերապահված հարցերի վերաբերյալ եզրակացությունների ներկայացման ժամկետները:
11. Ժամանակավոր հանձնաժողովի նախագահը և նրա տեղակալն ընտրվում են Խորհրդի որոշմամբ:
12. Առանձին հարցով ժամանակավոր հանձնաժողովի գործունեության ժամկետը սահմանվում է Խորհրդի որոշմամբ, որն ըստ անհրաժեշտության կարող է երկարաձգվել՝ հանձնաժողովի իրավասությանը վերապահված հարցի քննարկման համար անհրաժեշտ ժամանակահատվածով:
13. Ժամանակավոր հանձնաժողովի նիստերը, ինչպես նաև հանձնաժողովի նախագահի և անդամների գործունեությունն իրականացվում է սույն կարգի 1-ին գլխով սահմանված կարգով՝ այնքանով, որքանով այդ կարգը չի հակասում սույն գլխի դրույթներին:
14. Ժամանակավոր հանձնաժողովի լիազորություններն ավարտվում են նրա գործունեության ժամկետն ավարտվելու կամ լուծարվելու դեպքում:

**4.ԱՇԽԱՏԱՆՔԱՅԻՆ ԽՄԲԵՐԻ ԿԱԶՄԱՎՈՐՄԱՆ**

 **ԵՎ ԳՈՐԾՈՒՆԵՈՒԹՅԱՆ ԿԱՐԳԸ**

1. Աշխատանքային խմբերը ստեղծվում են Խորհրդի որոշմամբ: Որոշմամբ սահմանվում են  խմբի անվանումը, անդամների կազմ, գործունեության ժամկետը, ինչպես նաև նրա իրավասությանը վերապահված հարցերի վերաբերյալ եզրակացությունների ներկայացման ժամկետները:
2. Աշխատանքային խումբն իր աշխատանքներն իրականացնում է նիստերի միջոցով, որոնք գումարվում են ըստ անհրաժեշտության, բայց ոչ ուշ քան յուրաքանչյուր վեց ամիսը մեկ անգամ, ինչպես նաև արտահերթ նիստերի միջոցով:
3. Աշխատանքային խմբի հերթական նիստերը, ինչպես նաև խմբի ղեկավարի և անդամների գործունեությունն իրականացվում է սույն կարգի 1-ին գլխով սահմանված կարգով՝ այնքանով, որքանով այդ կարգը չի հակասում սույն գլխի դրույթներին:
4. Աշխատանքային խմբի արտահերթ նիստերը հրավիրում է աշխատանքային խմբի ղեկավարը` իր նախաձեռնությամբ կամ աշխատանքային խմբի անդամների առնվազն մեկ քառորդի պահանջով: Աշխատանքային խմբի արտահերթ նիստն անցկացվում է նախաձեռնողի օրակարգով:
5. Աշխատանքային խմբի նիստն իրավազոր է, եթե դրան մասնակցում է խմբի կազմի առնվազն երկու երրորդը։

**ՀԻՄՆԱՎՈՐՈՒՄ**

**«ՀԱՆՐԱՅԻՆ ԽՈՐՀՐԴԻ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ»** **ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Ընթացիկ իրավիճակը, իրավական ակտի ընդունման անհրաժեշտությունը**

Սույն նախագծի ընդունումը պայմանավորված է «Հանրային խորհրդի մասին» Հայաստանի Հանրապետության օրենքի 6-րդ հոդվածի 14-րդ մասի և 12-րդ հոդվածի 2-րդ մասի կիրարկման անհրաժեշտությամբ: Մասնավորապես, վերոնշյալ հոդվածի համաձայն՝ **հանրային խորհրդի կանոնադրությունը հաստատվում է Կառավարության որոշմամբ**:

**Առաջարկվող կարգավորման բնույթը**

**Հաշվի առնելով վերոգրյալը` մշակվել է «Հանրային խորհրդի կանոնադրությունը** հաստատելու մասին» Հայաստանի Հանրապետության կառավարության որոշմաննախագիծը: Նախագծով սահմանվում են Հանրային խորհրդի գործունեության ընթացակարգային դրույթները, մշտական հանձնաժողովների գործունեության ոլորտները, դրանց գործունեության, ինչպես նաև ժամանակավոր հանձնաժողովների, աշխատանքային խմբերի կազմավորման և գործունեության կարգը:

**Ակնկալվող արդյունքը**

Նախագծի ընդունման արդյունքում կապահովվեն «Հանրային խորհրդի մասին» Հայաստանի Հանրապետության օրենքի պահանջների կատարումը և կապահովվի Հանրային խորհրդի, նրա մշտական և ժամանակավոր հանձնաժողովների, ինչպես նաև աշխատանքային խմբերի բնականոն աշխատանքը:

**ՏԵՂԵԿԱՆՔ**

**«ՀԱՆՐԱՅԻՆ ԽՈՐՀՐԴԻ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ»** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ**

**ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

**«Հանրային խորհրդի կանոնադրությունը** հաստատելու մասին» Հայաստանի Հանրապետության կառավարության որոշմաննախագծի ընդունման դեպքում պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի առաջանում: